Държавен вестник, бр. 64, 2021 г., стр. 35

БРОЙ  64	
Д Ъ Р Ж А В Е Н  В Е С Т Н И К 	
СТР.  35  
1. В т. 2 след думите „Блок от номера“ се 
добавя в скоби „Обхват от номера“.
2. В т. 3 думите „индивидуално определен 
ограничен ресурс“ се заличават.
3. В т. 4 думата „предприятието“ се заменя 
с „предприятие“.
4. В т. 19б изречение първо се изменя така: 
„Номадска услуга“ –  обществена услуга за 
гласови съобщения, която не е свързана с 
конкретно физическо местоположение.“
5. Точка 25 се изменя така: 
„25. „Първично предоставяне на номера­
ционни ресурси“ е дейност, осъществявана 
от комисията, по издаване на разрешение на 
предприятие за ползване на номерационни 
ресурси, като му дава право да ги ползва за 
собствени нужди и за предоставяне на елек­
тронни съобщителни услуги.“
6. В т. 28 думата „абонат“ се заменя с 
„ползвател“.
7. В т. 31 думата „абонат“ се заменя с „краен 
ползвател на услуга за гласови съобщения“.
Заключителна разпоредба
§ 33. Тази наредба е приета с Решение 
№ 251 от 22.07.2021 г. на основание чл. 133а 
от Закона за електронните съобщения.
Председател: 
Иван Димитров
4639
КОМИСИЯ ЗА ФИНАНСОВ 
НАДЗОР
НАРЕДБА № 71 
от 22 юли 2021 г. 
за изискванията към системата на управление 
на застрахователите и презастрахователите
Г л а в а  п ъ р в а
ОБЩИ ПОЛОЖЕНИЯ
Предмет
Чл. 1. С наредбата се уреждат по-подробни 
изисквания към системата на управление на 
застрахователите и презастрахователите в 
съответствие с принципите, уредени в глава 
седма от Кодекса за застраховането.
Цели 
Чл. 2. (1) Изискванията относно системата 
на управление имат за цел да осигурят надежд­
но и стабилно управление на застрахователя, 
съответно на презастрахователя, и неговата 
самостоятелност при избора на собствена ор­
ганизационна структура, която да гарантира 
подходящо разпределение и разделение на 
отговорностите.
(2) Системата на управление осигурява: 
1. постигане на целите и изпълнение на 
задачите на предприятието;
2. ефективност и ефикасност на вътрешните 
процеси в предприятието;
3. икономично и ефективно използване на 
ресурсите;
4. идентифициране, оценка (включително в 
перспектива), управление и адекватен контрол 
на рисковете в съответствие със стратегичес­
ките цели и рисковата му стратегия;
5. навременност на генерирането на от­
четната и друга корпоративна информация;
6. запазване на поверителността, целостта и 
наличността на финансовата и управленската 
информация;
7. защитата на активите на предприятието;
8. спазване в дейността на предприятие­
то на действащата нормативна уредба и на 
вътрешните програми, политики, планове, 
правила и процедури;
9. извършване на прехвърлените дейности 
според изискванията, установени за застрахо­
вателя или за презастрахователя.
Приложно поле
Чл. 3. (1) Наредбата се прилага както спря­
мо отделните застрахователи или презастра­
хователи със седалище в Република България, 
така и съответно на равнище група, начело 
на която стои застраховател, презастрахова­
тел, застрахователен холдинг или финансов 
холдинг със смесена дейност със седалище в 
Република България. 
(2) Спрямо застрахователите без право на 
достъп до единния пазар на Европейския съюз 
наредбата се прилага, като се отчитат особе­
ните изисквания към финансовото им състо­
яние по глави седемнадесета, осемнадесета и 
деветнадесета от Кодекса за застраховането.
Принцип на пропорционалност
Чл. 4. (1) Системата на управление трябва 
да бъде пропорционална на естеството, обема 
и сложността на извършваната дейност от за­
страхователя, съответно от презастрахователя.
(2) Комисията за финансов надзор (наричана 
по-нататък „комисията“) и заместник-предсе­
дателят, ръководещ управление „Застраховате­
лен надзор“ (наричан по-нататък „заместник-
председателят“), осъществят надзора върху 
системата на управление, като съобразяват 
надзорните си мерки с естеството, обема и 
сложността на извършваната дейност от за­
страхователя, съответно от презастрахователя.
Г л а в а  в т о р а
ИЗИСКВАНИЯ КЪМ СИСТЕМАТА НА УП­
РАВЛЕНИЕ НА ЗАСТРАХОВАТЕЛИТЕ И 
ПРЕЗАСТРАХОВАТЕЛИТЕ
Раздел І
Общи изисквания към управлението
Компетентен орган 
Чл. 5. (1) По смисъла на тази наредба ком­
петентен орган на застрахователя, съответно 
на презастрахователя, е управителният или 
контролният му орган, определен съгласно 
чл. 77, ал. 1 от Кодекса за застраховането.